recursal/SuperWikiNEXT-32B huggingface dataset:
**ஜெயசிறீ பர்மன்** (*Jayasri Burman*) (பிறப்பு 1960 கொல்கத்தா ) ஓர் சமகால இந்திய கலைஞராவார். சாந்திநிகேதனிலுள்ள கலா பவனிலும், கொல்கத்தாவின் அரசு கலை மற்றும் கைவினைக் கல்லூரியிலும் படித்தார். அங்கு ஓவியத்தில் முதுகலை முடித்தார்.  இவர் பாரிஸ் சென்று மான்சியூர் சீசெர்சியின் கீழ் அச்சு தயாரிப்பைக் கற்றார்.

இவர் புகழ்பெற்ற கலைஞர்களின் வழிவந்த குடும்பத்தில் உறுப்பினராக உள்ளார். ஒரு கலைஞரான இவரது கணவர் பரேஷ் மைத்தி [[புது தில்லி|புது தில்லியில் வசித்து வருகிறார். இவரது மாமா சக்தி பர்மன்  ஓர் இந்திய கலைஞர்; இவரது உறவினர் மாயா பர்மனும் ஒரு கலைஞராக இருக்கிறார். 2005ஆம் ஆண்டில், இந்த கலைஞர்கள் அனைவரையும் உள்ளடக்கிய "தி ஃபேமிலி" என்ற கண்காட்சியை உருவாக்க இவர் உதவினார்.

விருதுகளும் அங்கீகாரமும்
------------------------

அஞ்சல் துறை, பெண்கள் மற்றும் குழந்தைகள் மேம்பாட்டு அமைச்சகம் ஆகியவை 2007 ஆம் ஆண்டில் இவரை கௌரவித்தது.

2007 மார்ச் 5-9 தேதிகளில் அனைத்துலக பெண்கள் தினத்திற்கான மகளிர் மற்றும் குழந்தைகள் மேம்பாட்டு அமைச்சகத்தால் ஒரு வாரம் கொண்டாடப்பட்ட 'அனன்யா விழா'வில் இவர் ஒரு முக்கிய பங்கைக் கொண்டிருந்தார். அமைச்சகம் வெளியிட்ட அஞ்சல் முத்திரைகளை இவர் வடிவமைத்து இந்தியாவின் துணைக் குடியரசுத் தலைவர் வெளியிட்டார்.

மேற்கோள்கள்
-----------

1. ↑  "Jayasri Burman - Artists - Aicon Gallery".
2. ↑  "The Telegraph She Awards 2021 saw women achievers being feted". *www.telegraphindia.com*. 2021-03-23 அன்று பார்க்கப்பட்டது.
3. ↑  Profile: Paresh Maity Official Site பரணிடப்பட்டது 27 நவம்பர் 2013 at the வந்தவழி இயந்திரம்
4. ↑  "The Burman-Maity family is proof that creativity runs in the genes". *Elle India* (ஆங்கிலம்). 2021-01-26 அன்று மூலம் பரணிடப்பட்டது. 2021-03-23 அன்று பார்க்கப்பட்டது.
5. ↑  "Jayasri Burman - Recognition". *jayasriburman.com*. 2016-01-17 அன்று மூலம் பரணிடப்பட்டது. 2019-03-12 அன்று பார்க்கப்பட்டது.

வெளி இணைப்புகள்
---------------

* Official Website
* "Gallerie Nvyā - Artist/ View all/ Jayasri Burman"
* Profile in Saffron Art website
* Article including a photograph of the artist பரணிடப்பட்டது 2010-09-21 at the வந்தவழி இயந்திரம்
* *Dreamy tales*, *Business Standard*, 18 November 2006
* *Celebrating the female form and the animated world of fairy images*, *The Tribune*, 29 November 2004

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* ஜெர்மனி
* United States

 |
| கலைஞர் | 
* ULAN

 |
| மற்றவை | 
* Europeana

 |
**சமண இராமாயணம்** அல்லது **சைன இராமாயணம்** சமணர்களால் இயற்றப்பட்டது. சமண சமயத்தின் தலையான காேட்பாடான காெல்லாமையின்படி வாழ்பவனாக இராமனைக் காட்டுகிறது. இராமன் எந்தக் காெலையும் புரியவில்லை எனவும், இலக்குவனே இராவணனையும், மாரீசனையும் கொல்வதாகக் கதை செல்கிறது.

கதை
---

காசியிலும், அயோத்தியிலும் இருந்துகொண்டு அரசாட்சி புரிந்துவரும் தசரதனுக்கு நான்கு பிள்ளைகள். இந்த ராமாயணத்தின்படி இராவணன் தனக்கு பிறந்த மகளான சீதையால் தனது இராச்சியத்திற்கு அழிவு நேரிடும் என சாதகர்கள் கூறியதனால் வெகு தாெலைவு காெண்டு சென்று விட்டு விடுகிறார். அதன்பின் அவளை வளர்த்த சனக மகாராசா ஏற்பாடு செய்திருந்த சுயம்வரத்திற்குச் சென்ற இராமன் சீதையை மணக்கிறான். காசியில் இருந்த இராமன் இலக்குவன், சீதை ஆகியோருடன் சென்று சித்திரக்கூடத்தில் தங்குகிறார்கள். அங்கு வந்த நாரதரை இராமன் மதிக்காததால் நாரதர் இராவணனிடம் வந்து இலக்குவன் எனும் நடத்தை கெட்டவனுடன் தங்கள் மகளிருப்பதால் அவளுக்கு பாதுகாப்பில்லை என்றும் கூறியதால் இராவணன் மாரீசனோடு வந்து சீதையைத் தூக்கிச் செல்கிறான். அனுமனைத் தூது அனுப்புகிறான். அவனுடன் சென்ற இலக்குவன் வாலியைக் கொல்கிறான். விபீடனனின் இடைக்கலத்தை ஏற்கிறான். இராவணனையும், மாரீசனையும் கொன்று சீதையை மீட்டுக்கொண்டு வருகிறான். கொல்லா விரதம் பூண்ட இராமன் சுவர்க்கம் புக, கொலை புரிந்த இலக்குவன் நரகம் புகுகிறான். இது சைன நெறிக்கேற்ப எழுதப்பட்ட கதை. 

* இந்த நூலில் வரும் பாடலின் சில வரிகள்

உரும் இடிப்பு உண்ட அருமணி நாகம் என  

திருமணி நிலத்தில் தேவி சோர்ந்து  

செய்த பாவையின் மெய் திரிபு இன்றி  

மையலின் உயிர்த்து மடிந்து உடன் கிடப்ப  

விம்முறு துயரில் ‘கொம்’ என உயிரா  

விளைந்தது எல்லாம் உளம் கொள உணரா  

எழுது கண் அருவி இனைந்து இனைந்து இரங்கலின்   

ஒழுகுப் பொழிய முழுகிய மேனியள்  

அழுது அழுது அரற்றி ஆ ஓ என்னும்  

இணை பிரி அன்றிலின் ஏங்கி நீங்கா  

துணாவனை நினைத்துச் சோகம் மீது ஊர்தர  

வான் பழி சுமந்த நின் வன மலர்ச் சேவடி  

யான் பிரிந்து ஏது இலன் இடவயின் இடர்ப்பட  

மான் பின் ஏகிய மன்னவனே எனும்;  

மாயோன் செய்த மாய மானிடை  

மாயவன் செய்த மகிழ்ச்சி கண்டு அருளி  

ஆவது ஒன்று இன்றி அதன் வழி ஒழுகிய  

நாயகனே! எனை நணுகாய் வந்து எனும் 

(சிறையில் தனித்திருந்த சீதையின் நிலையைப் பாடும் பாடல் பகுதி) (ஆசிரியப்பா)

கருவிநூல்
---------

* மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, பதிப்பு 2005

அடிக்குறிப்பு
-------------

1. ↑  சு. வையாபுரிப்பிள்ளை. காவிய காலம், பக்கம் 19, மேற்கோள் குறிப்பு.
அப்பம்
தமிழர் சமையல் போன்றே **சிங்களவர் சமையலும்** சோறும் கறிகளையும் முதன்மையாக கொண்ட, கடலுணவு வகைகளையும், சுவைப்பொருட்களையும் அதிகம் பயன்படுத்தும் ஒரு தனித்துவமான சமையல் ஆகும். ஆப்ப (அப்பம்), கிரிபத் (பால் சோறு), கெவுங் (பணியாரம்), மாலுமிரிஸ்(கறிமிளகாய், மாலு=கறி, மிரிஸ்=மிளகாய்), கொத்து ரொட்டி, பிட்டு, இடியப்ப (இடியப்பம்), சவ் கந்த (பாயசம்), முங்கற்ர கந்த (பயத்தங் கஞ்சி), கட்ட சம்பல் (தேங்காய்பூச் சேர்க்காத சம்பல் - தேங்காய் பூச் சேர்தால் விரைவில் பழுதடைந்துவிடுவதால் தேங்காய் பூ இல்லாமல் தயாரிக்கப்படுகின்றது), சீனி சம்பல், பருப்புவ (பருப்பு கறி), தெல் தாப்பு அள (எண்ணெயில் வதக்கி எடுத்த உருளைக் கிழங்கு), பாண், ரொடி (கள்ளு) ஆகியவை சிங்கள உணவு வகைகளில் முக்கிய சில.

இவற்றையும் பார்க்க
------------------

| **சிங்களவர் பண்பாடு** |
| 
**சிங்கள மொழி** 
**சிங்களவர் சமயம்** 
**சிங்கள இலக்கியம்** 
**சிங்களப் புத்தாண்டு**
**கண்டி நடனம்** 
**சிங்கள இசை** 
**சிங்கள நாடகம்** 
**சிங்கள ஓவியம்** 
**சிங்களத் திரைப்படத்துறை** 
**சிங்களவர் சமையல்**
**சிங்களவர் உடை** 
**இலங்கைக் கட்டிடக்கலை** 
சிற்பம்  
விளையாட்டு 
**சண்டைக் கலை** 
**சிங்களத் தேசியம்**
 |
| தொகு  |

* en:Cuisine of Sri Lanka
**கொக்கலை** (*Koggala*) என்பது இலங்கையின் தென் மாகாணத்தில் காலியிலிருந்து பத்து மைல் தூரம் சென்றவுடன் காலி - மாத்தறை வீதியில் காணப்படும் சிறியதொரு கிராமமாகும். 

மிகப் புராதனக் கவிஞர்களின் மூலமாக அறிமுகப்படுத்தப்பட்டுள்ள இந்த கொக்கலக் கிராமம், சிங்களப் படைப்பாளர்களிடையே "இசை" மூலமாகவே முக்கியத்துவம் பெற்றது. நீண்ட வரலாற்றை உறுதிப்படுத்தும் பெரும் முருகைக் கற்பாறையொன்று இங்கு காணப்படுகிறது. கிராம மக்கள் இதனை "முருகைக்கல் தேவாலயம்" என அழைக்கின்றனர். 

"எத்தனையோ விதமாக இக்கற்பாறையை உடைக்க முற்பட்டபோதும், அசைந்துகொடுக்காமல் பெருவலிமை கொண்ட யுத்த வீரனாய் அக்கல் நிமிர்ந்து நிற்பது அதிசயத்திற்குரியது" என மார்ட்டின் விக்கிரமசிங்க தனது "எங்கள் கிராமம்" நூலில் குறிப்பிட்டு்ளளார். கொக்கலைக் களிமுகம் ஒரு பக்கம் கடலினாலும் மறுபக்கம் அழகிய நதியினாலும் ஒன்றிணைந்த நிலப்பகுதியாகும்.

"7 – 8 ஆயிரம் ஆண்டுகளேனும் பழைமை மிக்கது கொக்கலை – கிராமம் எனக்கூறக்கூடிய முறையில் தரையின் மேற்பகுதியில் எவ்வித ஆதாரங்களும் இல்லாதபோதும், நிலக்கீழ் அமைந்துள்ள தொடரூந்து வீதிக்கருகாமையிலுள்ள குன்றே சாட்சியளிக்கிறது…. முழுக் கிராமத்தையும் ஒருகுடைக்கீழாக்கும் தென்னை மரங்களிலிருந்தும், ஏனைய மரங்களிலிருந்தும் வீழும் இலை குழைகளும், மலர்களும் கிழம்தட்டி இறந்துபோகின்றன. மிருகங்கள் கொஞ்சம் நாட்கள் உயிர்வாழ்ந்து இறக்கின்றன. மனிதர்கள் மடைமையினாலும் வறுமையினாலும் துன்பத்திற்கு மேல் துன்பம் அநுபவித்து இறந்துமடிகின்றனர்."

மேற்குறிப்பிலிருந்து மார்ட்டின் விக்கிரமசிங்கவின் கூற்றிலிருந்து, கொக்கல கிராமம் 1944 களுக்கு 30 ஆண்டுகளுக்கு முன்னர் எவ்வாறு இருந்தது என்பதை அறிந்துகொள்ள முடியும்.

இங்கு பிறந்து புகழ் பெற்றோர்
----------------------------

* மார்ட்டின் விக்கிரமசிங்க, எழுத்தாளர்

போக்குவரத்து
------------

* கொக்கலை பன்னாட்டு வானூர்தியகம் (KCT)

மேற்கோள்கள்
-----------

1. ↑  மார்ட்டின் விக்கிரமசிங்க, கிராமப்புறழ்வு (கம்பெரலிய) பக். 1, தினமின பத்திரிகை, மார்ட்டின் விக்கிரமசிங்க நூதனசாலையிலிருந்து பெற்ற தகவல்கள்

வெளியிணைப்புகள்
---------------

* மார்ட்டின் விக்கிமசிங்க பற்றிய இணையத்தளம் பரணிடப்பட்டது 2021-01-26 at the வந்தவழி இயந்திரம்
**ஜெயந்தி நாகராஜன்** (பிறந்த தேதி: மார்ச் 25 1954) என்பவர் ஒரு தமிழக எழுத்தாளர். தமிழில் முதுகலைப் பட்டம் மற்றும் ஆய்வியல் நிறைஞர் பட்டம் பெற்ற இவர் தற்போது மதுரை காமராசர் பல்கலைக்கழகத்தில் "வள்ளியப்பா படைப்புக்களில் வாழ்வியல் அறங்கள்" எனும் தலைப்பில் முனைவர் பட்ட ஆய்வை மேற்கொண்டிருக்கிறார். மதுரை செந்தமிழ்க் கல்லூரியில் உதவிப் பேராசிரியராகப் பணியாற்றி ஓய்வு பெற்றிருக்கும் இவர் பல்வேறு அச்சிதழ்களில் கதை, கவிதை, நேர்காணல்கள் போன்றவற்றை எழுதியிருக்கிறார்.

பிறப்பு
-------

இவர் சென்னை திருவல்லிக்கேணியில் சாரதா, சதாசிவன் ஆகியோருக்குப் பிறந்தார்.

எழுதியுள்ள நூல்கள்
------------------

இவர் கதை, கவிதை, நாடகம், வாழ்க்கை வரலாறு போன்ற தலைப்புகளில் சுமார் 40 நூல்களை எழுதியிருக்கிறார்.

பாராட்டுகள்
-----------

இவர் தன்னுடைய படைப்புகளுக்காக வரலாற்று எழுத்துச் செம்மல்,எழுத்துச்சுடர் என்கிற சிறப்புப்பட்டங்களையும் பெற்றுள்ளார்.

விருதுகள்
---------

* வள்ளியப்பா இலக்கிய விருது
* கவிதை உறவு விருது,
* டாக்டர் மு.வ. நினைவு விருது
* இலக்கிய வேந்தன் விருது
* நல்லாசிரியர் விருது- சென்னை கிழக்கு தாம்பரம் அரிமா சங்கம்

போன்ற விருதுகளையும் பெற்றிருக்கிறார்.

ஆதாரங்கள்
---------

1. 1 2 3  "Tamilonline - Thendral Tamil Magazine - எழுத்தாளர் - முனைவர் ஜெயந்தி நாகராஜன்". *www.tamilonline.com*.

வெளி இணைப்புகள்
---------------
**சைபுல் இசுலாம்** இந்தியா வேலூரிலிருந்து 1910ஆம் ஆண்டு வெளிவந்த தமிழ், இசுலாமிய இதழ். ஆரம்பத்தில் வார இதழாக தொடங்கப்பட்டு பின்பு சென்னையிலிருந்து நாளிதழாக வெளியிடப்பட்டது. நாளிதழாக வெளிவந்த இவ்விதழ் சிறிதுகாலத்தில் வாரம் இருமுறை என்றும், வார இதழ் என்றும் மாறி 1947இல் நின்றுபோனது.

ஆசிரியர்
--------

* மௌலவி அகமது சையித்து சாகிப்பு

சில கருத்துகள்
--------------

முசுலிம்களின் முன்னேற்றத்தைக் கருதியே சென்னை சைபுல் இசுலாம் தினசரியாகத் தோன்றியது. தமிழ் மக்கள் அப்புதின பத்திரிகையை ஆதரிக்காது வாளாவிருந்த நிமித்தமன்றோ இன்று அப்பத்திரிகை வாரமிரு முறை வெளிவருகிறது. 

* + *தாச்சுல் இசுலாம் (ஈரோடு), ஆகத்து 1925*

தமிழ் முசுலிம்களிடையே பத்திரிகை படிப்பதில் ஆர்வத்தை உண்டாக்கிய பெருமையும் தொடர்ந்து வெளியிடுவதில் ஏற்பட்ட இடர்பாடுகளை எல்லாம் சகித்துக்கொண்டு அதிக காலம் போராடிய தியாகமும் மௌலவி அகமது சையித்து சாகிப்பு அவர்களுக்கே உரியது. தமிழ் முசுலிம்களின் பத்திரிகைகளின் வரலாற்றில் செயற்கரிய சாதனை செய்துகாட்டிய முதல்வராக அவர் திகழ்கிறார். 

* + *நாவலர் அ. மு. இயூசுப்பு*

புத்தகநிலையம்
-------------

சைபுல் இசுலாம் புத்தகநிலையம் எனும் பெயரில் நூல் வெளியீட்டகம் ஒன்றும் இப்பத்திரிகையால் நடத்தப்பட்டுள்ளது. சைபுல் இசுலாம் ஆசிரியர், அகமது சையித்து சாகிப்பு எழுதிய "பரதா பிரமாணங்கள்" (1936) நூல் உட்பட பல நூல்களை இந்த வெளியீட்டகம் முதலிய வெளியிட்டுள்ளது.

ஆதாரம்
------

*சாமி அ.மா.* தமிழில் இசுலாமிய இதழ்கள், நவமணி பதிப்பகம் சென்னை. 600 004
**ஜெயந்த் பாரிக்** (Jayant Parikh) (பிறப்பு 2 ஏப்ரல் 1940) ஓர் இந்திய கலைஞரும், அச்சுத் தயாரிப்பாளரும்,  சுவர் ஓவியரும் ஆவார். இவர் என். எஸ். பிந்திரே, கே. ஜி. சுப்ரமணியன், சங்கோ சௌத்ரி ஆகியோரின் மாணராவார். இவர் இந்தியாவின் வடோதராவில் வசித்து வருகிறார்.

புது தில்லி, மும்பை, பெங்களூர் போன்ற நகரங்களிலுள்ள தேசிய கலைக்கூடங்கள், புதுதில்லியில் உள்ள தேசிய நவீன கலைக் கூடம், லலித் கலா அகாதமி ஆகியவற்றின் தொகுப்புகளில் இவரது படைப்புகள் இடம்பெறுகின்றன.

சுயசரிதை
--------

ஜெயந்த் பாரிக் ஏப்ரல் 2, 1940 அன்று இந்தியாவின் குசராத்து மாநிலத்தின் பந்த்னி கிராமத்தில் குசராத்தி பணியா குடும்பத்தில் பிறந்தார். இவரது கிராமத்தில் இவரது குடும்பத்திற்கு மளிகை கடை இருந்தது. வதோதராவின் மகாராஜா சயாஜிராவ் பல்கலைக்கழகத்தில் நுண்கலை பீடத்தில் கலையை படிப்பதற்காக 1957 இல் வடோதராவுக்குச் சென்றார். 

1962 ஆம் ஆண்டில், என்.எஸ். பந்தரேவின் வழிகாட்டுதலின் கீழ் ஓவியத்தைக் கற்றார். கூடுதலாக மரத்தில் வரைகையையைப் படித்தார். பின்னர், இவர் பொறித்தல் மற்றும் வண்ணமயமாக்கலையும் கற்றுக்கொண்டார்.

1970 ஆம் ஆண்டில் எம்.எஸ் பல்கலைக்கழக பல்கலைக்கழகத்தில் ஓவியத் துறை தற்காலிக விரிவுரையாளராகவும், 1980இல் ஒவ்வொரு முறையும் ஒரு வருடம் சிறிது காலத்திற்கு வரைகலைத் துறைக்கு தற்காலிக விரிவுரையாளராகவும் இருந்தார். 74க்கும் மேற்பட்ட தனி நிகழ்ச்சிகளையும் இவர் கொண்டிருந்தார். 

### படைப்புகள்

இவர் மூன்றாம் திரையனால்-இந்தியா உள்ளிட்ட தேசிய மற்றும் சர்வதேச கலை கண்காட்சிகளில் பங்கேற்றார்.  சோதேபி,  மற்றும் டொமினிக் போன்ற ஏல நிறுவனங்களில் இவரது படைப்புகள் விற்கப்பட்டுள்ளன. 

நவீன கலை தேசிய தொகுப்பு (புது தில்லி,  மும்பை  மற்றும் பெங்களூரு) தொகுப்புகளில் இவரது படைப்புகள் இடம் பெறுகின்றன;  ஜெஹாங்கிர் நிக்கல்சன் கலை அறக்கட்டளை, செஸ்டர் மற்றும் டேவிடா ஹெர்விட்ஸ் தொகுப்பு ஹெர்விட்ஸ் சேகரிப்பு  சத்ரபதி சிவாஜி அருங்காட்சியகம், மும்பை;  மற்றும் லலித் கலா அகாடமி, புது தில்லி.  போன்றவற்றிலும் இவரது கலைப்படைப்புகள் இடம் பெற்றுள்ளன.

மேற்கோள்கள்
-----------

1. ↑  "His name is listed as Baroda Group of Artists' fifth annual exhibition of paintings by". Asia Art Archive.
2. ↑  "Sahapedia mention Jayant's name as printmaking artist of Baroda". Sahapedia.
3. ↑  "Jayant's name and photo displayed as fine art student of MSU by Vandana Kalra in". *இந்தியன் எக்சுபிரசு*. 6 November 2016 அன்று பார்க்கப்பட்டது.
4. ↑  "Jayant Parikh's 74th Solo Exhibition News on VNM TV dated 16-11-2014" (ஆங்கிலம்).
5. ↑  "Participated in Third Triennale-India".
6. ↑  "Jayant's serigraphs on paper at Christie, New York".
7. ↑  "Jayant Parikh's painting at Sotheby, New York". *invaluable.com* (ஆங்கிலம்).
8. ↑  "Jayant's painting at Dominic Winter Auctioneers, United Kingdom".
9. ↑  "National Gallery of Modern Art, New Delhi".
10. ↑  "National Gallery of Modern Art, Mumbai".
11. ↑  "National Gallery of Modern Art, Bengaluru".
12. ↑  "Serial number 51 shows Jayant's painting". *invaluable.com* (ஆங்கிலம்).
13. ↑  "Jayant's dedicated page on JNAF.org".
14. ↑  "Flower vase oil painting on canvas in third row fourth image at Lalit Kala Akademi's website". *lalitkala.gov.in*.

வெளி இணைப்புகள்
---------------

* Jayant Parikh's website

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF
* WorldCat

 |
| தேசிய | 
* ஜெர்மனி

 |
**சோடியம் பைகார்பனேட்டு ஏவூர்தியானது** (Sodium bicarbonate rocket), 35 மிமீ ஒளிப்படச் சுருள் டப்பாவையும் சோடியம் பைகார்பனேட்டுடன், ஒரு காடியின் வினையிலிருந்து பெறப்படும் கார்பன் டை ஆக்சைடு வாயுவின் அழுத்தத்தையும் பயன்படுத்திச் செய்யப்படும் ஒரு மாதிரி ஏவூர்தியாகும். இவ்வகை ஏவூர்திகள் அறிவியல் வகுப்பறைகளில் இயற்பியல் மற்றும் வேதியியல் கொள்கைகளை விளக்குவதற்கு அடிக்கடி பயன்படுத்தப்படுகின்றன. சில சமயங்களில் இது **அல்கா-செல்ட்செர் ஏவூர்தி** எனவும் அழைக்கப்படுகிறது.

தயாரித்தல்
----------

இந்தச் சோதனையில், ஒரு ஒளிப்படச்சுருள்  டப்பாவானது நீரால் நிரப்பப்படுகிறது. அதனுள் நுரைத்துப் பொங்குதலுக்கான மாத்திரை (பொதுவாக அல்கா-செல்ட்செர்) சேர்க்கப்பட்டு டப்பாவானது இறுக்கமாக மூடப்படுகிறது. சிறிது நேரம் கழித்து, கார்பன் டை ஆக்சைடின் அழுத்தமானது மூடப்பட்ட டப்பாவினை உயர எழும்பிப் பறக்கச் செய்ய போதுமானதாக இருக்கிறது. இவ்வாறான நிகழ்வு நடக்கும் போது "பாப்"  ஒலியானது எழுகிறது.  டப்பாவானது வண்ணக் காகிதங்களால் ஏவூர்தியின் வடிவத்தைப் பெறும் விதத்தில் அலங்கரிக்கப்படலாம்.

செயற்படும் விதம்
----------------

ஏவூர்தி அறிவியலில், ஒரு வேதி வினையானது மிக வேகமாக வாயு ஒன்றை உருவாக்குகிறது. இந்த வாயுவானது, ஏவூர்திப் பொறியிலிருந்து ஒரு திசையில் வெளியேற்றப்படும் பொழுது, அதன் உந்தமானது ஏவூர்தியை வாயு வெளியேறும் திசைக்கு எதிர்த்திசையில் செலுத்துகிறது.

புகைப்படச்சுருள் டப்பாவில் செய்யப்பட்ட ஏவூர்தி மாதிரியானது அழுத்தப்பட்ட வாயுவானது வெளியேற முயலும் போது டப்பாவின் பலவீனமான பகுதியினைத் துளைத்துக் கொண்டு அனைத்து வாயுவையும் வெளியேற்றி விடுகிறது. டப்பாவின் பின்புறத்திலிருந்து வரும் வாயுவானது, ஏவூர்தி மாதிரியினை மேல் நோக்கித் தள்ளுகிறது. வளிமண்டலக் காற்றின் எதிர்ப்பு மற்றும் புவி ஈர்ப்பு விசை ஆகியவை அதை கீழே விழச்செய்கிறது. ஒளிப்படச் சுருள் டப்பா குறைவான எடையின் காரணமாக வெகு விரைவாக முடுக்கம் பெறுகிறது. இந்த ஏவூர்தி மாதிரியானது, ஒரு திண்ம மற்றும் திரவம் கலந்த கலவையைப் பயன்படுத்தி வாயுவை உருவாக்குகிறது. இதிலிருந்து வெளிவரும் வாயுவானது, கார்பன் டை ஆக்சைடாகவும் (CO2), திரவமானது நீராகவும்(H2O), மற்றும் திண்மமானது நுரைத்துப் பொங்குதல் மாத்திரையாகவும் உள்ளன. நீரானது நுரைத்துப் பொங்குதல் மாத்திரையுடன் கலக்கப்படும் போது, கார்பன் டைஆக்சைடு வாயுவானது உற்பத்தி செய்யப்படுகிறது. இந்த வினையின் வேகமானது, மாத்திரையின் புறப்பரப்பளவினைப் பொறுத்து மாறக்கூடியது.

வகுப்பறைப் பயன்பாடுகள்
----------------------

சோடியம் பைகார்பனேட்டு ஏவூர்தி சோதனையை அடிப்படையாகக் கொண்டு  பல பாடங்கள் உள்ளன.

* மாணவர்கள் வெவ்வேறு அளவிலான நீர் மற்றும் அல்கா-செல்ட்செர் மாத்திரைகளைக் கொண்டு ஏவூர்திகளை அதிகத் தொலைவு எடுத்துச் செல்லும் விகித இயைபைக் கண்டறியச் செய்யலாம்.
* மாணவர்கள், ஏவூர்திகள் கடக்கும் தொலைவுகளிலிருந்து அவற்றின் வேகம் மற்றும் திசைவேகத்தைக் கண்டறிவதற்கான சமன்பாடுகளை வருவிக்கச் செய்யலாம்.
* நியூட்டனின் மூன்றாவது விதியையும் விளக்குகிறது.

மேற்கோள்கள்
-----------

1. ↑  Jacqueline Leonard; James E. Oakley (2006). "We Have Lift Off! Integrating Space Science and Mathematics in Elementary Classrooms". *Journal of Geoscience Education* **54** (4): 452–457. .
2. ↑  Fakhruddin, Hasan (2006-04-07). *Physics Demos And Hands-ons*. Lulu.com. பக். 68. பன்னாட்டுத் தரப்புத்தக எண்:1-4116-8162-2. .
3. ↑  Bryan Garman (2004). "Stressed for Success". *Science* **306** (5702): 1685. doi:10.1126/science.1106680. .
**சைபாரிசு** (*Sybaris* (பண்டைக் கிரேக்கம்: Σύβαρις; இத்தாலியம்: *Sibari*) என்பது மாக்னா கிரேசியாவின் முக்கிய நகரமாக இருந்தது. இது தெற்கு இத்தாலியில் டரான்டோ வளைகுடாவில், கிராதிஸ் (கிராட்டி) மற்றும் சைபரிஸ் (காஸ்சில்) ஆகிய இரண்டு ஆறுகளுக்கு இடையில் அமைந்தது. இது கி.மு. 720 ஆம் ஆண்டு தோன்றி கி.மு. 510ஆம் ஆண்டு அழிவுற்றது.

இந்த நகரம் கி.மு 720 இல் அக்கீயர் மற்றும் திரொசெனியன் குடியேறிகளால் நிறுவப்பட்டது. சைபாரிஸ் அதன் வளமான நிலம் மற்றும் பரபரப்பான துறைமுகத்தின் காரணமாக பெரும் செல்வத்தை குவித்தது. மூன்று இலட்சம்பேர் இங்கு வசித்துவந்தனர். இர்களில் பெரும்பாலானவர்கள் அடிமைகளாவர். இதன் பிரஜைகள் குறைந்த எண்ணிக்கையிலானவர்களாவர். இவர்களுக்கான அனைத்து வேலைகளையும் அடிமைகளே செய்துகொடுத்தனர். இந்த நகர பிரஜைகள் பகட்டான ஆடையணிந்து உடல் உழைப்பு இல்லாமல் சுக வாழ்வு வாழ்ந்து வந்தனர். தச்சர், கொல்லர் முதலியோர் செய்யும் பணிகளால் ஓசை எழும்பி அது நகர பிரஜைகளின் அமைதியைக் கெடுக்கிறது என்பதற்காக அவர்களை நகரின் வெளியே சென்று வேலை செய்ய வைக்குமளவுக்கு பிரஜைகள் சுக வாழ்வு வாழ்ந்துவந்தனர். "சிபரைட்" மற்றும் "சைபரிட்டிக்" ஆகியவை செழுமை, ஆடம்பரம் மற்றும் வெறித்தனமான இன்பத்தைத் நாடுவது என்று பொருள் கொள்ளத்தகதாக மாறும் அளவிற்கு, இதன் குடிமக்கள் கிரேக்கர்களிடையே அவர்களின் இன்பவியல், விருந்துகள் மற்றும் மிகைத்தூய்பால் பிரபலமானார்கள்.

கி.மு. 510/509 இல்  இந்த நகரம் இதன் அண்டை நாடான கிரோட்டனால் அடிமைப்படுத்தப்பட்டது. மேலும் இதன் மக்கள் வெளியேற்றப்பட்டனர். சைபரிஸ் கிரோடனின் சார்புடைய கூட்டாளியாக ஆயினர். ஆனால் கிரோட்டனால் இந்த நகரம் மீண்டும் கி.மு. 476/475 இல் முற்றுகையிடப்பட்டது. கிரோடனுக்கு மற்றொரு வெற்றி கிடைத்தது. கி.மு 452/451 மற்றும் கி.மு 446/445 இல் நகரத்தை மீண்டும் ஆக்கிரமிப்பதற்கான இரண்டு முயற்சிகள் தோல்வியடைந்தன. மீதமுள்ள சைபரைட்டுகள் மீண்டும் கிரோடோனியேட்டுகளால் வெளியேற்றப்பட்டனர். ஏதென்ஸ் மற்றும் பெலோபொன்னீசில் உள்ள பிற நகரங்களின் புதிய குடியேறியவர்களின் உதவியுடன் சைபரைட்டுகள் கிமு 446/445 இல் தங்கள் நகரத்தை மீண்டும் ஆக்கிரமித்தனர். இந்த சகவாழ்வு நீண்ட காலம் நீடிக்கவில்லை: சைபரைட்டுகள் புதிய குடியேறிகளுடன் மோதலில் ஈடுபட்டனர். கிமு 445 கோடையில் கடைசியாக புதிய குடியேறிகள் வெளியேற்றப்பட்டனர். மொத்தத்தில், நகரம் மொத்தம் ஐந்து காலக்கட்டங்களில் நடந்த ஆக்கிரமிப்புகளைக் கண்டது. புதிய குடியேறிக்ள் கி.மு. 444/443 இல் துரி நகரத்தை உருவாக்கிக்கொண்டனர். இது சைபரிசின் பகுதியளவு தளத்தின் மேல் கட்டப்பட்ட ஒரு புதிய குடியிருப்பாகும். எஞ்சியிருக்கும் சைபரைட்டுகள் டிரேயிசில் சைபரிசை நிறுவினர்.

சைபரிஸ் மற்றும் துரியின் இடிபாடுகள் காலப்போக்கில் கிராட்டி ஆற்றின் வண்டலால் புதைந்ததால் அவை மறக்கப்பட்டன. இதன் இடிபாடுகள் 1960 களில் டொனால்ட் ப்ரீமேன் பிரவுனால் கண்டுபிடிக்கப்பட்டு அகழப்பட்டன. இன்று அவை சிபாரியின் தென்கிழக்கில் காணப்படுகின்றன. இது இத்தாலியின் கலாப்ரியா பகுதியில் உள்ள கோசென்சா மாகாணத்தில் உள்ள காசானோ அல்லோ அயோனியோவின் கம்யூனில் உள்ள ஒரு ஃப்ரேசியோன் ஆகும்.

குறிப்புகள்
-----------

- **^** This article frequently makes use of Athenian archon years which were used by Diodorus Siculus, who is the most important primary source for information on Sybaris. These years ran from July to June.

மேற்கோள்கள்
-----------

1. ↑  4. விசால கிரீஸ் (1955). *கிரீஸ் வாழ்ந்த வரலாறு*. புதுக்கோட்டை: பிரபஞ்ச ஜோதி பிரசுராலயம். பக். 86-87.
பல செயற்பாட்டு தொலைத்தொடர்பு கோபுரம் in இலங்கை, Sri Lankaவார்ப்புரு:SHORTDESC:பல செயற்பாட்டு தொலைத்தொடர்பு கோபுரம் in இலங்கை, Sri Lanka
**கொக்காவில் தொலைத்தொடர்பு கோபுரம்** (*Kokavil transmission tower*) இலங்கையின் வட மாகாணத்தில் முல்லைத்தீவு மாவட்டத்தில் ஒட்டுசுட்டான் பிரதேச செயலகப் பிரிவில் உள்ள கொக்காவில் என்ற இடத்தில் அமைந்துள்ளது. இக்கோபுரம் 2011, சூன் 6 இல் இலங்கை அரசுத்தலைவர் மகிந்த ராஜபக்சவினால் அதிகாரபூர்வமாகத் திறந்து வைக்கப்பட்டது. இதன் உயரம் 174 மீற்றர் ஆகும். 1990 ஆண்டுகளுக்கு முன்பிருந்தே இப்பகுதியில் 100 மீற்றர் உயரத்தில் தொலைத்தொடர்புக் கோபுரம் அமைக்கப்பட்டிருந்தது. வடக்கே இடம்பெற்ற போர்ச் சூழ்நிலையால் இக்கோபுரம் முற்றாக அழிக்கப்பட்டிருந்தது.

சீன அரசாங்கத்தின் உதவி
----------------------

2009 ஆகத்து 11 ஆம் நாள் இலங்கையின் பொருளாதார அபிவிருத்தி அமைச்சர் பசில் ராஜபக்சவினால் கொக்காவில் தொலைத் தொடர்பு கோபுரத்திற்கான அடிக்கல் நாட்டப்பட்டது. சீன அரசாங்கத்தின் உதவியுடன் தொலைத் தொடர்பு கோபுர வேலைத்திட்டங்கள் ஆரம்பிக்கப்பட்டன. 330 மில்லியன் ரூபா நிதி இதற்கென செலவிடப்பட்டுள்ளது.

இலங்கையிலேயே மிகவும் உயரமான கோபுரம்
-----------------------------------

இலங்கை வரலாற்றில் சப்பானியர்களால் 1978 ஆம் ஆண்டில் தொலைக்காட்சி சேவை அறிமுகப்படுத்தப்பட்ட காலத்தில் பேதுருதாலகால மலை உச்சியில் தொலைத் தொடர்பு கோபுரம் அமைக்கப்பட்டது. அதன் பிறகு வட மாகாணத்திற்கென தொலைக்காட்சி சேவையை ஆரம்பிப்பதற்காக மிகவும் நவீன தொழில்நுட்ப வசதியுடன் ஆரம்பிக்கப்பட்ட கொக்காவில் கோபுரம் இலங்கையிலேயே மிகவும் உயரமான கோபுரமாக கணிக்கப்படுகிறது.

எதிர்பார்க்கை
-------------

இதன் மூலம் வடக்கின் யாழ்ப்பாணம், கிளிநொச்சி, முல்லைத்தீவு, மன்னார், வவுனியா மாவட்டங்களில் வாழும் சகல மக்களும் தமக்கான தொலைக்காட்சி, வானொலி, தொலைத் தொடர்புச் சேவைகளை இலகுவாகப் பெற்றுக்கொள்ள முடியும் எதிர்பார்க்கப்படுகின்றது. வடக்கு, கிழக்கு மக்களுக்கான ஒளி, ஒலிபரப்பு தொலைத்தொடர்பு சேவைகளை வழங்கும் இக்கோபுரம் செல்லிடத் தொலைபேசி உள்ளிட்ட தொலைபேசிச் சேவைகளை பெற்றுக்கொள்ளவும் வழிவகுக்கிறது.

விசேட அம்சம்
------------

டிஜிட்டல் சேவையானது கொக்காவில் கோபுரத்தின் ஊடாகவே இலங்கையின் முதல் முதலாக ஆரம்பிக்கப்படவுள்ளது. இத் தொலைத் தொடர்பு கோபுரத்தின் விசேட அம்சம் நவீன தொழில்நுட்பங்களுடள் கூடிய டிஜிட்டல் முறையிலான தொலைக்காட்சி மற்றும் வானொலி சேவைகளை வழங்குவதாகும். ஐரோப்பிய நாடுகளில் பயன்படுத்தும் டிஜிட்டல் Digital Visual Broadcast 2 சேவையை இலங்கையில் அறிமுகப்படுத்தவுள்ளனர். இந்த டிஜிட்டல் சேவையானது ஐரோப்பிய நாடுகளில் 1998 ஆம் ஆண்டு ஆரம்பிக்கப்பட்ட போதிலும் அதன் புதிய சேவையான டிஜிட்டல் 2 சேவையையே இலங்கையில் அறிமுகப்படுத்தவுள்ளனர்.

மேற்கோள்கள்
-----------

1. 1 2  "The Kokavil Tower is the tallest transmission Tower in South Asia". *Northen Provincial Council of Sri Lanka*. 19 April 2014 அன்று பார்க்கப்பட்டது.
2. ↑  "Sri Lanka Air force bombed and destroyed Rs.30 million worth of LTTE's Radio Tower and equipment at Kokkavil". ஏசியன் டிரிபியூன். 19 April 2014 அன்று பார்க்கப்பட்டது.
**உள்ளூர் எல்லைப் போக்குவரத்து** (*Local border traffic*) அல்லது சிறிய எல்லைப் போக்குவரத்து என்பது இருநாட்டு எல்லைப் பகுதி குடியிருப்பாளர்கள் எல்லையை கடந்து செல்லும் போக்குவரத்தை குறிக்கிறது. பல வழக்குகளில் உள்ளூர் எல்லைப் போக்குவரத்து இருதரப்பு ஒழுங்குமுறைக்கு உட்பட்டது. இதன் நோக்கம் குடியிருப்பாளர்கள் எல்லையைக் கடப்பதை எளிமைப்படுத்துவதாகும். உள்ளூர் அல்லது சிறிய எல்லைப் போக்குவரத்திற்காக அடிக்கடி எல்லை கடக்கும் முனைகள் உருவாக்கப்படுகின்றன.

உள்ளூர் எல்லைப் போக்குவரத்திற்கான விதிகளை ஐரோப்பா ஒன்றியம் 20 டிசம்பர் 2006 அன்று உருவாக்கியது.

யுகோசோலேவியா
------------

முன்னாள் பொதுவுடைமை நாடுகள், பன்னாட்டுப் போக்குவரத்தில் குறிப்பிடத்தக்க சுதந்திரத்தை அனுபவித்தன. 1960 இல் யுகோசோலேவியா-இத்தாலி உள்ளூர் எல்லைப் போக்குவரத்திற்காக சுமார் 10 லட்சம் கடக்கும் பாதைகளை இருபக்க எல்லை போக்குவரத்திற்காக பதிவு செய்தது. 1977இல் யுகோசோலேவியா உள்ளூர் எல்லைப் போக்குவரத்திற்காக 55 ஒப்பந்தங்களை அண்டை நாடுகளுடன் ஏற்படுத்தியிருந்தது. அவை இத்தாலியுடன் 7, ஆத்திரியாவுடன் 11, அங்கேரியுடன் 8, இரோமானியாவுடன் 10, பல்கேரியாவுடன் 8 மற்றும் கிரீசுடன் 5 என்பனவாகும்.

மேற்கோள்கள்
-----------

1. ↑  Steve Peers, *EU Justice and Home Affairs Law*, p. 210
2. ↑  Regulation (EU) No 1342/2011 of the European Parliament and of the Council of 13 December 2011 amending Regulation (EC) No 1931/2006 as regards the inclusion of the Kaliningrad oblast and certain Polish administrative districts in the eligible border area
3. ↑  *Review: Yugolsav Magazine*, 1961, "local+border+traffic p.43
4. ↑  Vojislav Mićović, Velimir Popović, *ugoslavia's openness to the world: the freedom of exchange of information and cultural goods and of movement of people*, p. 97
**கொக்கிளாய் சரணாலயம்** வடகிழக்கு இலங்கையின் முல்லைத்தீவிலிருந்து சுமார் 25 கிலோ மீற்றர் (16 மைல்) தென் கிழக்கில் அமைந்துள்ளது.

வரலாறு
------

கொக்கிளாய் குளம் மற்றும் அதனை சூழவுள்ள பகுதிகள் பறவைகள் சரணாலயமாக 18 மே 1951 இல் இருந்து 1937 ஆம் ஆண்டின் விலங்குகள் மற்றும் தாவரங்கள் பாதுகாப்பு கட்டளைச் சட்டத்தின் கீழ் நிர்வகிக்கப்படுகின்றன. 1990 ஆம் ஆண்டு இச் சரணாலயம் 2,995 ஹெக்டேயர் (7,440 ஏக்கர்) பரப்பளவை கொண்டிருந்தது. தற்போது  1,995 ஹெக்டெயர் (4930 ஏக்கர்) பரப்பளவை கொண்டுள்ளது.

இலங்கையின் உள்நாட்டு யுத்தத்தின் முடிவை அடுத்து, வடக்கு மாகாணத்தில் கொக்கிளாய் சரணாலயம் உட்பட பல சரணாலயங்களை தேசிய பூங்காக்களாக மாற்றும் திட்டங்களை அரசாங்கம் அறிவித்தது. வட மாகாணத்தில் 2015 ஆம் ஆண்டு சூன் 22 ஆம் திகதி புதிய நான்கு தேசிய பூங்காக்கள் உருவாக்கப்பட்டன. அவற்றில் கொக்கிளாய் மட்டுமே சரணாலயம் ஆகும்.

யுனைடட் நேஷன்ஸ் டெவலப்மன்ட் புரோகிராம் மற்றும் சுற்று சூழல் திட்டம் ஆகியவற்றின் உதவியுடன் 2014 ஆம் ஆண்டு வடமாகாணத்தின் ஒருங்கிணைந்த மூலோபாய சுற்று சூழல் மதிப்பீடு கொக்கிளாய் சரணாலயம் நெய்யரு குளத்தினை உள்ளடக்கியதாக நீட்டிக்கப்பட வேண்டுமென பரிந்துரைத்தது.

கொக்கிளாய் சரணாலயம் சட்ட விரோத காடழிப்புக்கு உட்பட்டுள்ளது. 2010 ஆம் ஆண்டில் ஏறக்குறைய 1000 ஏக்கர் மற்றும் 3000 பறவைகள் அழிக்கப்பட்டன.

தாவரங்கள் மற்றும் விலங்குகள்
----------------------------

கொக்கிளாய் குளம் பகுதியாக சதுப்பு நிலங்களாலும், புல் படுக்கைகளாலும் சூழப்பட்டுள்ளது. இதனை சுற்றியுள்ள பகுதி பயிரிடப்பட்ட நிலம், புதர் மற்றும் திறந்த காடுகளை கொண்டது. பல்வேறு வகையான பறவைகள் இச் சரணாலயத்தில் காணப்படுகின்றன. இலங்கையின் கிழக்கு கரையோரத்தில் பறவைகளின் புகலிடம் கொக்கிளாய் சரணாலயம் ஆகும். இச் சரணாலயத்தில் யானைகளும் காணப்படுகின்றன.

குறிப்புகள்
-----------

1. 1 2 3 4
2. 1 2  "காப்பகப்படுத்தப்பட்ட நகல்". 2015-12-26 அன்று மூலம் பரணிடப்பட்டது. 2019-03-30 அன்று பார்க்கப்பட்டது.
3. ↑   பரணிடப்பட்டது 2016-01-28 at the வந்தவழி இயந்திரம்en:The Sunday Leader
4. ↑
5. ↑
6. ↑
7. ↑  "காப்பகப்படுத்தப்பட்ட நகல்" (PDF). 2016-01-26 அன்று மூலம் (PDF) பரணிடப்பட்டது. 2019-03-30 அன்று பார்க்கப்பட்டது.
8. ↑
9. ↑  "காப்பகப்படுத்தப்பட்ட நகல்". 2015-09-24 அன்று மூலம் பரணிடப்பட்டது. 2019-03-30 அன்று பார்க்கப்பட்டது.
10. ↑
கொக்கலிக்பட்டை ஆட்டத்தைக் கோக்கலிக்கட்டை ஆட்டம் என்றும் கூறுகின்றனர். உயர்ந்த குச்சியில் ஏறி அதனைக் காலாகப் பயன்படுத்தி ஆடும் ஆண்கள் நடனம் இது. இது பயிற்சி செய்து விளையாடப்படும் ஒரு கலைத்திற ஆட்டம். கொக்கு ஒற்றைக்காலில் நிற்பதுபோல் ஒற்றைக் கொம்பில் இருகால்களையும் ஊன்றி நின்றும், இரண்டு கால்களையும் கொக்கு பயன்படுத்திக்கொள்வது போல் இரண்டு கழிகளில் ஏறி நின்றும் இது விளையாடப்படுகிறது.

வகைகள்
------

### ஒருகால் ஆட்டம்

சுமார் 10 அடி உயரமுள்ள ஒரு மூங்கில் கழியில் சுமார் ஓரடி உயரமுள்ள கணுவுக்கு மேல் சுமார் ஓரடி நீளமுள்ள குறுக்குக் கொம்பு ஒன்றைக் குறுக்காகக் கட்டி அதன்மேல் ஏறிநின்று கைகளால் கழியைப் பற்றிக்கொண்டு தத்தித் தத்தி நடந்து ஆடிக் காட்டுவது.
### இருகால் ஆட்டம்

இதில் இரு கழிகளை இரண்டு கால்களுக்கும் இரண்டு கைகளுக்கும் பயன்படுத்துவர்.
#### மரக்கால் ஆட்டம்

தெய்வங்கள் ஆடிய நடனம் எனத் தொகுக்கையில் மரக்கால் ஆட்டத்தைத் துர்க்கை ஆடியதாகக் காட்டப்படுகிறது. இது இக்காலத்தில் பொய்க்கால் குதிரை ஆட்டமாக ஆடிக் காட்டப்படுகிறது.
### விழாக்கால ஆட்டம்

இந்த விளையாட்டுகள் எல்லாமே கோயில் திருவிழாக் காலத்தில் ஆடிக் காட்டப்படுகின்றன. மரத்தாலான நீண்ட கட்டைகளை காலில் கட்டிக் கொண்டு ஆடும் ஆட்டம் ஆகும். கொக்குகளின் நீண்ட கால்களைப் போல் காலில் கட்டும் கட்டை இருப்பதால் இதற்குக் கொக்குக் கால் கட்டை ஆட்டம் என்று அழைக்கப்படுகிறது. கங்கையம்மன் கோயில் விழாவோடு தொடர்புடையது. கங்கையம்மனின் அருளால் மட்டுமே ஆட்டத்தை ஆட முடியும் என்று நம்புகின்றனர். ஆடுபவர்களின் எண்ணிக்கை பெரும்பாலும் இரட்டைப்படை எண்ணிக்கையிலேயே இருக்கும். தப்பு, சட்டி, டோலக் போன்ற இசைக்கருவிகள் இசைக்கப்படுகிறது. ஆட்டத்திற்கு பயன்படுத்தும் கட்டை 60 செ. மீட்டர் முதல் 150 செ. மீட்டர் வரை உயரம் உடையதாய் இருக்கும். சிலர் 200 செ. மீட்டர் உயரமுள்ள கட்டைகளையும் பயன்படுத்துகின்றனர். கோயில் என்று மட்டுமல்லாமல் பல்வேறு பொதுநிகழ்விற்கும் விளம்பரத்திற்கும் தற்போது ஆடப்படுகிறது.

அடிக்குறிப்பு
-------------

1. ↑  "தமிழ்நாட்டு நாட்டுப்புறக் கலைகள்". 2012-01-11 அன்று மூலம் பரணிடப்பட்டது. 2012-07-22 அன்று பார்க்கப்பட்டது.
2. ↑  சூடாமணி நிகண்டு, ஒன்பதாவது செயல் பற்றிய பெயர்த்தொகுதி, பாடல் 51

பார்க்க
-------

தமிழர் விளையாட்டுகள் (அண்மைய காலம்)

கருவிநூல்
---------

தமிழர் விளையாட்டு மடல், தமிழ்நாடு அரசு வெளியீடு, 1988

| * பா
* உ
* தொ
தமிழர் ஆடற்கலை வடிவங்கள் |
| --- |
| 
* அம்மன் கூத்து
* அன்னக்கொடி விழாக்கூத்து
* அனுமன் ஆட்டம்
* ஆலி ஆட்டம்
* இருளர் இனமக்களின் ஆட்டம்
* இலாவணி
* எக்காளக் கூத்து
* ஒயில் கும்மி
* ஒயிலாட்டம்
* கணியான் கூத்து
* கரகாட்டம்
* கரடியாட்டம்
* கழியலாட்டம்
* காவடியாட்டம்
* கும்மியாட்டம்
* குரவைக் கூத்து
* குறவன் குறத்தி ஆட்டம்
* கொக்கலிக்கட்டை ஆட்டம்
* கோணங்கியாட்டம்
* கோலாட்டம்
* சக்கையாட்டம்
* சலங்கையாட்டம்
* சாமியாட்டம்
* சிலம்பாட்டம்
* சேவயாட்டம்
* தப்பாட்டம்
* தாதராட்டம்
* துடும்பாட்டம்
* துணங்கைக் கூத்து
* தெருக்கூத்து
* தேவராட்டம்
* பரதநாட்டியம்
* பறைமேளக் கூத்து
* பறையாட்டம்
* பாம்பாட்டம்
* பாவைக்கூத்து
* புலி ஆட்டம்
* பூசாரிக் கைச் சிலம்பாட்டம்
* பெரியமேளம்
* பொம்மலாட்டம்
* பொய்க்கால் குதிரை ஆட்டம்
* மகிடிக் கூத்து
* மகுடிக் கூத்து
* மயில் ஆட்டம்
* மரக்காலாட்டம்
* மாடாட்டம்
* ராஜா ராணி ஆட்டம்
* வள்ளிக்கூத்து
* வெறியாட்டு
* ஜிக்காட்டம்

 |
| 
* **பகுப்பு**
* **தமிழ் வலைவாசல்**

 |
**சைப்பிரசு சுண்டெலி** (*Cypriot mouse*-*மசு சைப்பிராகசு*) என்பது சைப்பிரசில் மட்டும் காணப்படும் எலி சிற்றினமாகும். இந்த அகணிய உயிரி துரொடோசு மலைப் பகுதியின் திராட்சைத் தோட்டங்கள் மற்றும் வயல்களை முதன்மையான வாழ்விடமாகக் கொண்டுள்ளன.

வகைப்பாட்டியல்
--------------

2004ஆம் ஆண்டில் துர்காம் பல்கலைக்கழகத்தின் ஆராய்ச்சியாளர் தாமஸ் குச்சி இந்த சுண்டெலியினைத் தனிச் சிற்றினமாக அங்கீகரித்தார். இதனை முறையாக 2006,12 அக்டோபர் நாளிட்ட *சூடாக்சா* ஆய்விதழ் வெளியிட்டது.

சைப்பிரசு சுண்டெலி மற்ற ஐரோப்பியச் சுண்டெலிகளிடமிருந்து வேறுபடுத்தும் பண்புகளைக் கொண்டுள்ளது. இவை பெரிய காதுகள், கண்கள் மற்றும் பற்கள் ஆகும். டி. என். ஏ. சோதனைகள் இதனைத் தனித்துவமான சிற்றினம் என உறுதிப்படுத்தியது. இதன் தாயகம் சைப்பிரசு.

"மத்தியதரைக்கடல் தீவுகளின் மற்ற அனைத்து உள்ளூர் பாலூட்டிகளும் மனிதனின் வருகையைத் தொடர்ந்து இறந்துவிட்டன. இந்த அழிவில் இரண்டு வகையான மூஞ்சூறு தப்பின. சைப்பிரசு சுண்டெலி மட்டுமே இன்னும் உயிருடன் இருக்கும் ஒரே ஒரு கொறித்துண்ணியாகும். மேலும் இது வாழும் தொல்லுயிர் எச்சமாகக் கருதப்படலாம்" என்று குச்சி தெரிவிக்கின்றார். கிரேக்கத் தொன்மவியல் கருத்தின்படி சைப்பிரசு அப்ரோடிட்டின் பிறப்பிடமாக இருப்பதால், முதலில், குச்சி இதை *மசு அப்ரோடைட்* என்று அழைக்க விரும்பினார்.

மேற்கோள்கள்
-----------

1. ↑  Amori, G. (2017). "*Mus cypriacus*". *IUCN Red List of Threatened Species* **2017**: e.T136641A22406364. doi:10.2305/IUCN.UK.2017-2.RLTS.T136641A22406364.en.. பார்த்த நாள்: 19 November 2021.
2. ↑  T. Cucchi, A. Orth, J.-C. Auffray, S. Renaud, L. Fabre, J. Catalan, E. Hadjisterkotis, F. Bonhomme, J.-D. Vigne (23 June 2006). "A new endemic species of the subgenus Mus (Rodentia, Mammalia) on the Island of Cyprus". *Zootaxa* (Magnolia Press) **1241**. .
3. ↑  "New mouse find is 'living fossil'". *BBC News*. October 12, 2006. .
4. 1 2  "'Living fossil' mouse found on Cyprus, a rare discovery for Europe". *North County Times*. October 13, 2006. . Thomas Wagner (October 13, 2006).
5. ↑  "Durham Research Fellow discovers new species of mammal in Europe". University of Durham. .
6. ↑  Nancy H. Demand (2011). *The Mediterranean Context of Early Greek History*. John Wiley & Sons. பக். 40. பன்னாட்டுத் தரப்புத்தக எண்:9781444342345. .
Sybase headquarters in Dublin CA
**சைபேஸ்** (*Sybase*) நிறுவனம் ஓர் எண்டபிரைஸ் மென்பொருட் சேவைகள் நிறுவனம் ஆகும். இது தகவலை வினைத்திறனுடன் நிர்வாகிப்பதற்கான மென்பொருட்களை உருவாக்கி வருகின்றது.

வரலாறு
------

சைபேஸ் ஆரக்கிளுக்கு அடுத்தபடியாக தகவல் முகாமைத்துவ மென்பொருட்களை உருவாக்கும் நிறுவன் ஆகும். மைக்ரோசாப்டுடன் OS/2 இயங்குதளத்திற்கு சீக்குவல் சேர்வர் உருவாக்குவதில் மூலநிரல்களைப் பகிர்ந்ததன் மூலம் இந்த நிலையை எய்தியது. அச்சமயத்தில் சைபேஸ் இன் தரவுத் தளமானது :"சைபேஸ் சீக்குவல் சேர்வர்" என்றறியப்பட்டது. இதன் 4.9 பதிப்பு வரை சைபேஸ் மற்றும் மைக்ரோசாப்ட் இன் தரவுத்தளமும் இரண்டும் ஏறத்தாழ ஒன்றாகவே இருந்தது. எனினும் இலாபத்தைப் பங்கிடுவதில் ஏற்பட்ட உடன்பாடு ஏற்படாததால் இரண்டும் பிரிவடைந்தது தமது வழியில் சென்றன. மிகப்பெரிய மாறுபாடு யாதெனில் சைபேஸ் யுனிக்ஸ் வழிவந்ததாகும் மைக்ரோசாப்ட் இன் சீக்குவல் சேர்வர் ஆனது விண்டோஸ் எண்டி இயங்குதளத்தில் வினைத்திற்னாக இயங்குதற்கென வடிவமைக்கப்பட்டதாகும். சைபேஸ் தொடர்ந்தும் விண்டோஸ் இயங்குதளத்திற்கும், யுனிக்ஸ் மற்றும் லினக்ஸ் இயங்குதளத்திற்கு தரவுத் தளத்தை விருத்தி செய்து வருகின்றது.
இங்கு உண்மையாக உள்ளதைப் பார்க்கிறோமா? "A", "B" என உருவின் இரு பகுதிகள் செவ்வகம் மூலம் இணைக்கப்பட்டு உள்ளது. அப்பகுதி முழுவதிலும் ஒரே நிழலே காணப்படுகின்றது. ஆனால் நம் கண்கள் தன்னியக்கமாக நீள் உருளையின் நிழலை "சரிப்படுத்துகிறது".
**உள்ளுணர்வு மெய்யியல்** (*Philosophy of perception*) என்பது உள்ளுணர்வு அனுபவத்தின் இயல்பு மற்றும் உள்ளுணர்வு தரவின் நிலைமை, குறிப்பாக இவை எவ்வாறு உலக அறிவு அல்லது நம்பிக்கையுடன் தொடர்பு கொண்டுள்ளது என்பது பற்றிய கற்கையில் ஈடுபட்டுள்ளது. உள்ளியம் அல்லது மீவியற்பியல் பார்வையின் வேற்றுமையில் ஒன்றுக்கு ஒப்படைத்தலை உள்ளுணர்தலின் ஏதாவது தெளிவான காரணங்கூறல் தேவையாகவுள்ளது. மெய்யியலாளர்கள் விடயங்களின் உள்ளுணர்தலை ஊகிக்கும், அத்துடன் அது பற்றிய அறிவு, நம்பிக்கை என்பன தனிமனித மனத்தின் பார்வையுடைய அகவியல்பானவரின் (செயல் எண்ணம் சார்பவர்) காரணங்கள் மற்றும் வெளி உலகிலிருந்து தனி மனிதனின் உண்மைப் பார்வையை ஏற்படுத்தும் நிலைமமை கொண்ட புறவியல்பானவரின் (செயல் எண்ணம் சாராதவர்) காரணங்கள் என்வற்றை வேறுபடுத்திக் காண்கின்றனர்.

உசாத்துணை
---------

1. ↑  cf.  BonJour, Laurence (2007): "Epistemological Problems of Perception." *Stanford Encyclopedia of Philosophy*, accessed 1.9.2010.

வெளி இணைப்புக்கள்
-----------------

* "The Problem of Perception" at the *Stanford Encyclopedia of Philosophy*.
* "Epistemological Problems of Perception" at the *Stanford Encyclopedia of Philosophy*.
சங்க இலக்கியத்தில் சங்ககாலப் புலவர்கள், அக உணர்வை மறைமுகமாக, குறிப்பாக உணர்த்த, **உள்ளுறை உவமை** என்னும் இலக்கிய உத்திகளைப் (நயங்களை) பயன்படுத்தி, மிகச் சிறப்பாகக் கையாண்டுள்ளனர். "குறிப்புப் பொருள் உத்தி" எனவும் இதனை அழைப்பர். வெளிப்படையாகத் தெரியும் பொருளோடு வேறொரு பொருள் புலப்படுவதுபோல அமைப்பது - உள்ளுறை உத்தியாகும்.

உள்ளுறை உத்தியில் உவமையைச் சொன்ன அளவில் உவமிக்கப்படும் பொருள் வெளிப்படையாக இருக்காது. உவமிக்கப்படும் பொருள், தெய்வம் ஒழிந்த கருப்பொருளாக இருத்தல் வேண்டும் என்பது இலக்கண விதி. உள்ளே மறைவாகப் படிந்து இருக்கும் குறிப்புப் பொருளை உவமை ஆற்றலால் வெளிப்படுத்துவதால் இதனை "உள்ளுறை உவமை" என்றனர். 

சங்க இலக்கியத்தில் உள்ளுறை அமைந்த பாக்கள் நிறைய உள. அவற்றில் குறுந்தொகை பாடல் ஒன்று இது.

தலைவன் திருமணம் நடந்த சிலநாட்களிலே தலைவியைப்பிரிந்து பரத்தமை மேற்கொண்டு ஒழுகுகின்றான். அவன் திரும்பி வந்து வாயில் வேண்டியபோது தோழி, தலைவியின் மெலிவும், ஊரலரும் கூறி வாயில் தர மறுக்கிறாள். அப்பொழுது,

  

"கரும்பின் எந்திரம் களிற்றெதிர் பிளிற்றும்
தோ்வண் கோமான் தேனுார் அன்ன இவள்
நல்லணி நயத்து நீ துறத்தலின்
பல்லோர் அறியப் பசந்தன்று நுதலே"

  

என்று கூறுகின்றாள். தேனுாரின் சிறப்பைக்கூறித் தலைவியின் அழகினைப் புலப்படுத்துகின்றாள்.

கரும்புகளை அரைத்துச் சாறு பிழியும் பொறியின் ஒலியானது, யானையின் பிளிறுகின்ற ஒலிக்கு எதிராக ஒலிக்கும் தேனுார் என்தாகும். இதில் கரும்பு ஆலை ஒலிப்பது போலத் தலைவன் வந்து தோழியை வாயில் வேண்டி "யான் இவள் காதலில் உடல் மெலிந்தேன், அன்புடன் என்னைக் கலந்து இன்பமுடன் வாழுமாறு செய்" எனப் பெருங்குரலுடன் தலைவன் புலம்புகின்றான் என்பது உள்ளுறையாகும். இதற்குத் தோழி,
தலைவியோ, நின் குரலுக்கும் மேலாக என் காதலன் என்னைப் பற்றிச்சிந்திக்காது விட்டு விட்டுப்பிரிந்தான். அப்பிரிவினால் எனது நெற்றி பலரும் அறியப் பசந்தது, அதனால் அவன் இங்கு வருதல் தகாது, அவன் உறவு இனி எனக்கு வேண்டாம் என்று வெறுத்துப் புலம்புகின்றாள்.
ஆதலால் யான் நினக்கு எங்ஙனம் வாயிலாய்ச் சென்று தலைவியை ஆற்றி நின்னுடன் கூட்டுவேன் என்று தோழி தலைவனுக்கு உணர்த்துகின்றாள்.

வெளி இணைப்புகள்
---------------

* இலக்கிய நயங்கள்
* இலக்கிய உத்திகள் பரணிடப்பட்டது 2010-01-17 at the வந்தவழி இயந்திரம், இடைமருதூர் கி.மஞ்சுளா, தினமணி
**கொக்பொரோக் நாள்** (*Kokborok Day*) ஒவ்வொரு ஆண்டும் சனவரி பத்தொன்பதாம் நாளன்று திரிபுரா மாநிலத்தில் நினைவுகூரப்படுகிறது. கொக்பொரோக் மொழியை பேசும் மக்களின் கோரிக்கையை ஏற்று, 1979ஆம் ஆண்டில் ஆட்சி மொழியாக்கப்பட்டது. இந்த ஆணையை அப்போதைய திரிபுராவின் முதல்வரான நிரூபன் சக்கரவர்த்தி ஆணை பிறப்பித்தார். இந்த நிகழ்வை நினைவுகூரும் வகையில் கொக்பொரோக் நாள் கொண்டாடப்படுகிறது.
இந்த மொழி, திரிபுராவின் பழங்குடியினர் தன்னாட்சிப் பிரதேசத்தில் முதல் நிலையைப் பெற்றுள்ளது.

நடவடிக்கைகள்
------------

இந்நாளில் கொக்பொரோக் மொழிக்கான இலக்கிய நிகழ்வுகள் நடக்கின்றன. புத்தகங்கள் வெளியிடப்படுகின்றன. பழங்குடியினரின் பண்பாட்டுக்கூறுகளை வெளிப்படுத்தும் நிகழ்ச்சிகளும் நடத்தப்படுகின்றன. இந்த மொழியின் வளர்ச்சியை கண்காணிக்க அமைக்கப்பட்ட குழுக்களும் கூடுகின்றன.

மேற்கோள்கள்
-----------

1. ↑  "tripura state prepares to observe kokborok day". 2015-02-01 அன்று மூலம் பரணிடப்பட்டது. 2015-02-02 அன்று பார்க்கப்பட்டது.
2. ↑  Kokborok day observed
3. ↑  "Language Wing - TTAADC - Tripura" (PDF). 2014-12-22 அன்று மூலம் (PDF) பரணிடப்பட்டது. 2015-02-02 அன்று பார்க்கப்பட்டது.
*மோதிர மூக்கு கடற்பறவை* (Ring-billed gull, *Larus delawarensis*) என்பது நடுத்தரமான தோற்றத்தைக்கொண்ட கடற்பறவை ஆகும்.

விளக்கம்
--------

இதன் பேயருக்கேற்ப இதன் அலகில் மோதிரம் போன்ற கருப்பு வளைய தோற்றம்
இப்பறவை முதிர்ந்தவை 49 செ. மீ நீளமும். 124 செ.மீ அளவு இறக்கையோடு சேர்த்து நீளவாக்கில் அளவு கொண்டதாக உள்ளது. இதன் கழுத்தும் தலை, மற்றும் உடல் பகுதி வெள்ளை நிறத்தில் காணப்படுகிறது. கண்கள் சிகப்பாகவும், விழிஓரங்கள் மஞ்சள் நிறத்திலும் காணப்படுகிறது.

சூழல் மற்றும் நடத்தை
--------------------

இவைகளின் இனப்பெருக்கம் பொதுவாக ஏரிகள், குளங்கள் போன்றவற்றின் கரைகளிலும் கனடா ஐக்கிய அமெரிக்கா போன்ற நாடுகளின் கடற்கரைகளிலும் நடக்கிறது. தீவுகளில் கூடு கட்டி பறவைகள் கூட்டமாக வாழுகின்றன. இவை எல்லா வருடங்களும் தன் துணையுடன் தான் வாழும் குணம் கொண்டது. இவை அமெரிக்காவின் வணிக வளாக வாகனம் நிறுத்தும் இடங்களில் அதிகமாகக் காணப்படுகிறது. இவை ஆண்டுக்கு ஒருமுறை அமெரிக்கப்பகுதியிலிருந்து இடம்பெயர்ந்து தெற்கு நோக்கிச்சென்று மெக்சிகோ வளைகுடா, அட்லாண்டிக் பெருங்கடல், வட அமெரிக்கா, மற்றும் பசிபிக்கடலோர ஏரிகளுக்கும் செல்லுகிறது.

மேற்கோள்
--------

விக்கிமீடியா பொதுவகத்தில்,  
 ***Ring-billed gull***   
என்பதின் ஊடகங்கள் உள்ளன. 


1. ↑  பன்னாட்டு பறவை வாழ்க்கை (2012). "*Larus delawarensis*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2013.2*. பன்னாட்டு இயற்கைப் பாதுகாப்புச் சங்கம். 26 November 2013 அன்று பார்க்கப்பட்டது.
2. 1 2  "Ring-billed Gull". *Common Birds of New England*. 16 March 2014 அன்று பார்க்கப்பட்டது.
3. ↑  Ray, C. Claiborne. "Why do Sea Gulls Like Parking Lots?". New York Times. 16 March 2014 அன்று பார்க்கப்பட்டது.
திசைகாட்டி ஆய்வு செய்யும் போது, வெளிப்புற கவர்ச்சிகரமான படைகளின் செல்வாக்கின் கீழ், காந்த ஊசி சில நேரங்களில் அதன் இயல்பான நிலையில் இருந்து தொந்தரவு செய்யப்படுகிறது. இத்தகைய குழப்பமான செல்வாக்கு **உள்ளூர் ஈர்ப்பா**க அழைக்கப்படுகிறது. வெளிப்புற படைகள் உள்ளூர் ஈர்ப்பு ஆதாரங்களால் உற்பத்தி செய்யப்படுகின்றன, அவை தற்போதைய கரையோரப் பொருட்கள் (காந்த மூலப்பொருட்கள்) அல்லது உலோக பொருள்களாக இருக்கலாம். இந்த வார்த்தையானது, அதன் சாதாரண நிலைப்பாட்டில் இருந்து ஊசி விலகல் அளவு குறிக்க பயன்படுத்தப்படுகிறது. கணக்கெடுப்பு நடத்தும் போது இது பெரும்பாலும் பிழைகள் ஏற்படுகிறது, இதனால் இந்த முறைகளை புறக்கணிப்பதற்கு பொருத்தமான வழிமுறைகள் பயன்படுத்தப்படுகின்றன.

ஆதாரங்கள்
---------

உள்ளூர் ஈர்ப்பு ஆதாரங்கள் இயற்கை அல்லது செயற்கை இருக்கலாம். இயற்கையான ஆதாரங்கள் இரும்புச் தாதுக்கள் அல்லது காந்த பாறைகள் ஆகியவை, செயற்கை மூலங்களில் எஃகு கட்டமைப்புகள், இரும்பு குழாய்கள், தற்போதைய சுமப்பிகள் ஆகியவை அடங்கும். உலோகம் மெட்ரிக் சங்கிலிகளைப் போன்ற கருவிகளைக் கண்டறிந்தது, கம்பிகள் மற்றும் அம்புகள் ஆகியவை திசைகாட்டிலிருந்து தவிர பாதுகாப்பான தொலைவில் வைக்கப்பட வேண்டும்.

கண்டறிதல்
---------

ஒரு இடத்தில் உள்ளூர் ஈர்ப்பு பகுதியில் உள்ள இருபுறமும் இருந்து தாங்குதலைக் கவனிப்பதன் மூலம் கண்டறிய முடியும். ஒரு கோட்டின் முன்னால் தாங்கி மற்றும் பின்புறமுள்ள தாக்கம் 180 ° மூலம் வேறுபட்டால், இரு நிலையிலும் உள்ளூர் ஈர்ப்பு இல்லை. ஆனால் இந்த வேறுபாடு 180 ° க்கு சமமாக இல்லாவிட்டால், உள்ளூர் ஈர்ப்பு ஒன்று ஒன்று அல்லது இரண்டு கோடுகளின் முடிவில் உள்ளது.

தீர்வு
------

உள்ளூர் ஈர்ப்பு மூலம் பாதிக்கப்பட்ட பகுதிகளில் எடுக்கப்பட்ட வரிகளை கவனிக்க வேண்டிய இரண்டு பொதுவான முறைகள் உள்ளன. முதல் முறையானது, சரிசெய்யப்பட்ட கோணங்களின் உதவியுடன் தாங்கிச் சரிசெய்தல் மற்றும் இரண்டாவது முறை, விநியோக முறையின் மூலம் ஒரு சரியான தாங்கி (வெளிப்புற தாங்கி மற்றும் பின்புறமுள்ள தாக்கம் ஆகியவற்றுக்கு இடையே உள்ள வேறுபாடு 180 ° க்கு சமமாக இருக்கும்) பிற தாங்கு உருளைகள்.

மேற்கோள்கள்
-----------

1. ↑  Surveying, Volume 1 by B.C. Punmia and Ashok Kumar Jain. Chapter: Compass Surveying
2. ↑  "Surveying" by S. K. Duggal available on Google books
3. 1 2 3  "Compass Surveying" by C. L. Kocher, Principal of Mehar Chand Polytechnic College, சலந்தர்]] நகரம், பஞ்சாப்
4. ↑  Surveying by B.C. Punmia "Compass Surveying"
ஒரு சோடி கொக்கி வாட்கள். 
**கொக்கி வாள்**, **இரட்டை கொக்கிகள்**, ***ஃபூ டாவோ***, ***ஹூ தொ கவு*** (புலித் தலைக் கொக்கி) அல்லது ***ஷூவாங் கோவ்*** (எளிய சீனம்: 钩; மரபுவழிச் சீனம்: 鈎 or 鉤; பின்யின்: *Gou*) என்பது ஒரு சீன ஆயுதம் ஆகும். இது பாரம்பரியமாக சீன வடக்குபாணி தற்காப்புக் கலை மற்றும் உஷூ சண்டைக் கலையுடன் தொடர்புடையது, ஆனால் இப்போது பெரும்பாலும் தென் பாணிக் கலையிலும் இது பயன்படுத்தப் படுகிறது.

பின்னணி
-------

கொக்கி வாட்கள் குறித்த நம்பகமான தகவல்கள் அரிதாகவே உள்ளன. [] இது சில சமயம் பண்டைய ஆயுதம் என்று கிறிப்பிடப்படுகிறது. இது சொங் வம்ச காலத்திலிருந்து உள்ளதாகவும் அல்லது அதற்கும் முந்தைய போரிடும் நாடுகள் காலத்தைச் சேர்ந்ததாகவும் குறிப்பிடப்படுகிறது. இது குறித்த மிகப் பழமையான எடுத்துக்காட்டுகளும் கலைச் சித்திரங்களும் சிங் காலத்திற்கு பிந்தையதாகவே உள்ளன. அவற்றைக் கொண்டு பார்க்கையில் இவை உண்மையில் அண்மைய வடிவமைப்பைச் சேர்ந்ததாகவே கருத இடமுண்டு. இது பொதுமக்கள் பயன்படுத்திய ஆயுதமாக, சீன ஆயுதங்கள் பற்றிய உத்தியோகபூர்வ பட்டியல்களில் எதிலும் காணப்படவில்லை. இதை பயன்படுத்த தேவையான பயிற்சி போன்றவையானது, இந்த ஆயுதம் மிக அரிதாகத்தான் பயன்படுத்தப்பட்டு வந்துள்ளது என்பதை வலுவாக தெரிவிக்கின்றன.

பண்புகள்
--------

"புலி கொக்கி வாள் "அல்லது *கியான் கன் ரி ய்யூ டாவோ* (அதாவது "சொர்கம் மற்றும் புவி, கதிரவன் மற்றும் நிலவு வாள்"  ) என்றும் அழைக்கப்படும் இந்த ஆயுதங்கள், ஜியான் போன்ற கூர்மையான வாளாக இருக்கும், சிலசமயம் இது தடிமனானதாகவோ அல்லது சில சமயம் இதன் முனையில் உள்ள கொக்கியானது ( ஆட்டு இடையரின் வளை கோலை ஒத்த) கூர்மையற்றதாக இருக்கும். இதைப் பயன்படுத்தும் வீரர்களில் பெரும்பாலானவர்கள் இதை பட்டாம்பூச்சி வாள் பாணியில் இரட்டை வாள்களையே பயன்படுத்துகின்றனர். இந்த வாள் முனையில் உள்ள கொக்கியானது எதிராளியின் ஆயுதத்தைக் கைப்பற்றவோ அல்லது எதிராளியின் காலை இழுந்து தள்ளிவிடவோ பயன்படுத்தப்படுகிறது. 

கொக்கி வாளானது ஐந்து கூறுகளைக் கொண்டுள்ளது: 

* வாளின் பின்பகுதியானது சாதாரண வாளாக பயன்படுகிறது.
* வாள் முனையில் உள்ள கொக்கியானது எதிரிகளின் ஆயுதங்களைக் கைப்பற்றி நிராயுதபாணியாக்க பயன்படுத்தப்படுகிறது.
* வாளின் கைப்பிடி முனையானது கூர்மையானதாக உள்ளது.
* கைப்பிடியைப் பிடித்துள்ள கையை பாதுகாக்கும் வகையில் பிறைவடிவ முன் வளைவு உள்ளது. இந்த வளைவின் வெளிப்பகுதியானது வெட்ட பயன்படும் ஆயுதமாக கூர்மையானதாக இருக்கும்.
* இரட்டையாக கொக்கிவாளைப் பயன்படுத்துபவர்கள், ஒரு கொக்கி வாளின் முனையில் இன்னொரு கொக்கிவாளை மாட்டி சுழற்ற இயலும். இதனால் வாளின் முனையில் ஊசலாடும் இன்னொரு வாளையும் சேர்ந்து, வாளை கிட்டத்தட்ட ஆறு அடி நீண்ட வாளாக மாற்ற இயலும்.

குறிப்புகள்
-----------

1. ↑  "Chinese Martial Art Weapons - Ken To Fude No Ryu Kenshu Kai Karate - Hanshi Solly Said". Kenfuderyu.co.za. 2013-05-05 அன்று பார்க்கப்பட்டது.

* Kennedy, Brian; Elizabeth Guo (2005). *Chinese Martial Arts Training Manuals: A Historical Survey*. Berkeley, California: North Atlantic Books. பன்னாட்டுத் தரப்புத்தக எண்:1-55643-557-6. .   Kennedy, Brian; Elizabeth Guo (2005). *Chinese Martial Arts Training Manuals: A Historical Survey*. Berkeley, California: North Atlantic Books. பன்னாட்டுத் தரப்புத்தக எண்:1-55643-557-6. .   Kennedy, Brian; Elizabeth Guo (2005). *Chinese Martial Arts Training Manuals: A Historical Survey*. Berkeley, California: North Atlantic Books. பன்னாட்டுத் தரப்புத்தக எண்:1-55643-557-6. .
* Lee, Kam Wing (1985). *The Secret of Seven-Star Mantis Style*. Hong Kong: Lee Kam Wing Martial Art Sports Association.
மோனயர் விளக்கப்படம். இதில் கீழிருந்து முதல் வரியை தவித்தது மீதமுள்ள வரிகளில் முதல் எழுத்தை கீழிருந்து மேலாக படிக்கும் போது அவரின் முழு பெயரான "Ferdinand Monoyer" என்பதில் Monoyer என்பதை வலது ஓரங்களின் கீழிருந்து மேலாகவும், Ferdinand என்பதை இடது ஓரங்களின் கீழிருந்து மேலாகவும் காணலாம்
பெர்டினாண்ட் மோனயர் என்பவரால் உருவாக்கப்பட்ட இந்த விளக்கப்படம் கண் சிகிச்சைக்கு வருபவர்களின் காட்சி கூர்மையை சோதிக்கப் பயன்படுத்தப்படுகிறது. "Ferdinand Monoyer" எனும் தன் பெயரினை இந்த வரைபடத்தினில் இவர் இணைத்துள்ளார். 

இந்த வரைபடத்தினில் கீழிருந்து முதல் வரியை தவித்தது மீதமுள்ள வரிகளில் முதல் எழுத்தை கீழிருந்து மேலாக படிக்கும் போது அவரின் முழு பெயரான "Ferdinand Monoyer" என்பதில் Monoyer என்பதை வலது ஓரங்களின் கீழிருந்து மேலாகவும், Ferdinand என்பதை இடது ஓரங்களின் கீழிருந்து மேலாகவும் காணலாம்

குறிப்புகள்
-----------

1. ↑  Koki, G. (October 2013). "Complications oculaires, à l’exclusion de la rétinopathie diabétique, chez le jeune diabétique de type 1, au Cameroun [Ocular complications, excluding diabetic retinopathy, in young type 1 diabetic patient in Cameroon]" (in French). *Médecine des Maladies Métaboliques* (Elsevier) **7**: 473–476. doi:10.1016/S1957-2557(13)70546-7.. பார்த்த நாள்: September 12, 2014.
**உள்ளூர் உடல்நல மரபுகள் மீட்டுயிர்ப்பு நிறுவனம்** (Foundation for Revitalisation of Local Health Traditions - **FRLHT**) **பெங்களூரு**வை அடுத்த யெலஹங்காவில் அமைந்துள்ள  ஒரு பொது அறக்கட்டளையும் அற நிறுவனமும் ஆகும். இது 1993 ஆம் ஆண்டு தொடங்கப்பட்டது.. இந்திய அரசின் சுற்றுச்சூழல் மற்றும் வனத்துறை அமைச்சகம், ஐக்கிய நாடுகளின் மேம்பாட்டுத் திட்டம் உள்ளிட்ட பல துறை, துறை-சார் நிறுவனங்களின் உதவியுடன் நடத்தப்பட்டு வருகிறது இந்நிறுவனம்..

முக்கிய பணிகள்
--------------

1. *கிராமப்புற, நகர்ப்புறங்களில் இருந்து வரும் உள்ளூர் உடல்நல மரபுகளை மதிப்பிடுதல், அம்மரபுகளை ஆவணப்படுத்துதல்.*

2. *இந்திய மருத்துவ முறைகளில் பயன்படுத்தப்படும் இயற்கை வளங்களைப் பாதுகாத்தல்.*

* மருத்துவகுணமுடைய மூலிகைகளின் பட்டியல் தயாரித்தல்.
* அவற்றிற்கு நேரிடும் தீங்குகளை மதிப்பிடுதல்.
* மிகவும் அறுகிவரும் இனங்களைக் காத்தல்.

3. *உள்ளூர் சமூக நடைமுறைகளைப் புத்துயிர்ப்பித்தல்.*

* உடல்நலங்காக்கப் பயன்படும் மரபு அறிவை வெளிக்கொணர்தல்.
* நாட்டு மருத்துவர்கள்-மகளிர் சுய உதவிக்குழுக்கள் கூட்டு மூலம் மூலிகைப் பூங்காக்கள் அமைத்தல்.

ஆட்சிக்குழு உறுப்பினர்கள் (2007-2008)
-------------------------------------

*பார்க்க.*  பரணிடப்பட்டது 2010-06-13 at the வந்தவழி இயந்திரம்
**இயக்குனர்** - டி. கே. வேத்

நோக்குதவிக் குறிப்புகள்
-----------------------

1. ↑  "காப்பகப்படுத்தப்பட்ட நகல்". 2010-06-13 அன்று மூலம் பரணிடப்பட்டது. 2010-03-20 அன்று பார்க்கப்பட்டது.
2. ↑  "Institutional Status". 2010-01-10 அன்று மூலம் பரணிடப்பட்டது. 2010-03-20 அன்று பார்க்கப்பட்டது.
3. ↑  "Donors and Partners". 2010-01-09 அன்று மூலம் பரணிடப்பட்டது. 2010-03-20 அன்று பார்க்கப்பட்டது.
**மோதிராம் கங்கலி** (Motiram Kangale) கோண்டி மொழி, கோண்ட் இன மக்களின் வரலாறு நாகரிகம், பண்பாடு ஆகியவற்றை ஆராய்ச்சி செய்து வருபவர்.

வரலாறு
------

மோதிராம் கங்கலி நாக்பூரைச் சேர்ந்தவர். வேளாண் குடும்பத்தில் பிறந்தவர். சமூகவியல், பொருளியல், மொழியியல் ஆகியப் பாடங்களைப் படித்தார். படிக்கும்போதே அவர் சார்ந்த கோண்ட் மக்களின் மொழியின் மீதும் மக்கள் மீதும் பற்றுக் கொண்டதால் மாணவர் இயக்கத்தில் இணைந்தார். 1973 இல் மும்பையில் ஓ. என். ஜி. சி. என்னும் குழுமத்தில் வேலையில் சேர்ந்தார். பின்னர் ரிசர்வ் பாங்கில் சேர்ந்து 30 ஆண்டுகள் பணிக்குப் பின் 2009 இல் ஒய்வு பெற்றார்

ஆய்வுப்பணி
----------

மோதிராம் கங்கலி கோண்ட் இன மக்கள் வாழ்கிற இடங்களுக்குச் சென்று கோண்ட் இன மக்களின் தொன்மை வரலாறு, மொழி, நாகரிகம், பண்பாடு ஆகியவற்றை ஆராய்ந்தார். கள ஆய்வுகள் மேற்கொண்டார். அவை தொடர்பான கட்டுரைகள், நூல்கள் எழுதி வெளியிட்டார். கோண்டி மொழிக்குப் பிற மொழிகளில் அகர முதலிகள் வெளியிட்டார். கோண்டி மொழி இலக்கணத்தை முறைப்படுத்திச் சீர்படுத்துவதில் முனைந்தார்.
அரப்பா கண்டெடுப்பில் வரி வடிவ எழுத்துகளில் கோண்டி மொழியைக் கண்டறிந்தார். 'கோண்டி புனம்தர்சன்' என்னும் நூலில் கோண்ட்வானா என்னும் பகுதியின் நாகரிகப் பண்பாட்டு வரலாற்றுச் செய்திகளை எழுதினார்.

ஆய்வின் முடிவுகள்
-----------------

கோண்ட் இன மக்கள் மத்திய இந்தியாவில் பரந்துபட்டு வாழ்கிறார்கள். அவர்கள் மலை வாழ் மக்களாக மராட்டியம், மத்தியப் பிரதேசம், சட்டிசுகர், ஒரிசா போன்ற மாநிலங்களில் மலைப் பகுதிகளில் வாழ்கிறார்கள் அவர்கள் பேசுகிற கோண்டி மொழிக்கு எழுத்து வரிவடிவம் இல்லை. அம்மக்கள் தாய் மொழியில் கல்வி கற்பதில்லை. அதனால் கோண்டி மக்கள் முன்னேற்றம் இல்லாமல் பின்தங்கி உள்ளார்கள்.

இராவணன் கொடியவன் அல்லது தீயவன் என்பது பெரும்பாலான இந்திய மக்களின் கருத்தாக இருக்கும் நிலையில் தொன்று தொட்டு இராவணனைக் கடவுளாக வணங்கித் தொழுகிறார்கள் கோண்ட் இன மக்கள். மத்திய இந்தியாவில் பல பகுதிகளில் இராவணனைக் கடவுளாக மதித்து வணங்கி வருகிறார்கள். அதிலும் சிறப்பாகக் கோண்ட் மக்கள் இராவணனைத் தெய்வம் என்று கருதி தொழுகிறார்கள். 
எனவே மோதிராம் கங்கலி என்னும் தம் பெயரை மோதி ராவண் கங்கலி என மாற்றி அமைத்துக் கொண்டார்.

உசாத்துணை
---------